Быхаўчане маюць магчымасць знаёміцца з творчасцю свайго земляка-жывапісца да канца лістапада. Маэстра ўдзячны начальніку аддзела ідэалагічнай работы, культуры і па справах моладзі Быхаўскага райвыканкама Раману МЕЛЬНІКАВУ, дырэктару СЗАТ “Белатміт” і дэпутату Магілёўскага абласнога Савета дэпутатаў Барысу ЦЫПОРЫНУ за дастаўку сюды больш двух дзесяткаў яго карцін. І паабяцаў на закрыцці сваёй юбілейнай выставы падарыць музею напісаны ім партрэт вядомага старажытнага асветніка і друкара Спірыдона Собаля, чыё імя носіць Магілёўская абласная друкарня.